Szerb Köztársaság

Vajdaság Autonóm Tartomány

Ada község

A KOCKÁZATKEZELÉS INTÉZKEDÉSEIT ÉS A PIACI TERÜLET BÉRBEADÁSA TÁRSFINANSZÍROZÁSÁNAK INTÉZKEDÉSEIT LEFOLYTATÓ BIZOTTSÁG

Szám: 06-1/2020-03

Kelt: 2020.01.03.

A Kockázatkezelés Intézkedéseit és a Piaci Terület Bérbeadása Társfinanszírozásának Intézkedéseit Lefolytató Bizottság kiírja a

**PÁLYÁZATOT**

**Az adai és a moholi piaci asztalok bérlésére szolgáló támogatási eszközök kiosztására 2020.évre**

1. **A pályázat rendeltetése**

Ada község önkormányzatának 2020. évi eszközeiből támogatási eszközök kiosztására kerül sor azon bejegyzett mezőgazdaságoknak, amelyek mezőgazdasági termeléssel foglalkoznak Ada község területén. Az eszközök 2 m-ig terjedő adai és/vagy a moholi piaci asztalok bérlésére igényelhetők, ugyanazon időszakra, mint a 2019. évben.

1. **A pályázat feltételei**

* A gazdaság hordozójának állandó lakhelye Ada község területén van
* A pályázó Ada községbeli szakegyesület tagja („Molski povrtari –Moholi Konyhakertészek” egyesület tagja).
* A pályázó a 2019. évben asztalt bérelt az adai és/vagy a moholi piacon.

1. **Szükséges dokumentáció**

* Személyigazolvány fénymásolat.
* A gazdaság 2019. évi aktív státuszáról szóló igazolás fénymásolata.
* Igazolás az szakegyesületi tagságról.
* A piaci asztal 2019. évi bérléséről szóló szerződés fénymásolata.

1. **Határidők**

* A pályázati dokumentáció 2020. január 17-ig adható át, a hiányos és a késve érkezett beadványok nem kerülnek elbírálásra.
* A sikeresen pályázók névsorát, 2020. január 22-én kifüggesztik Ada község hirdetőtábláján.

A pályázat Ada Község Hivatalos Lapjában, valamint Ada község honlapján jelenik meg.

A pályázati dokumentáció elküldhető postai úton a Községi Közigazgatási Hivatal, 24430 Ada, Felszabadulás tér 1. címre, a „Bizottság a pályázat lefolytatására - ADAI ÉS A MOHOLI PIACI ASZTALOK” megjelöléssel, vagy átadható személyesen Ada Község Szolgáltató-központjának 12-es ügyfélfogadó helyén.

Kapcsolattartó személy: Ugrnov Szilvia, tel: 062779135, 852-106 mellék 206.

A BIZOTTSÁG ELNÖKE

Csuzdi István s.k.